Title: Anàlisi de webs (Individual)
Course: Mobilitzem la informàtica 4t ESO (en català) - Curs 2016/17 > Section: Tema 6. Sites

Per analitzar una pàgina web es poden establir una sèrie d'indicadors. Els principals són:

• aspectes generals: objectius, coherència, actualització de continguts.
• identitat: informació sobre l'autoria i la relació de la web amb institucions, proveïdors, etc.
• llenguatge: claredat, precisió
• color: que estableixin un entorn agradable, coherent.
• cerca: clara, accessible, ràpida.
• ajuda i documentació: guia de l'usuari
• error: avisos a l'usuari clars amb la solució corresponent
• edició: uniformitat estètica del web
• organització de la informació: capacitat del sistema per fer visibles totes les facilitats que aquest oferta en quant a accés a la informació continguda a la web
• navegació: elements que permeten a l'usuari moure's fàcilment per la web
• esquema de la pàgina: mapa del web
• tipografia: tipus de lletra usat, ha de ser coherent, de fàcil visualització i lectura
• gràfic: imatges usades
• accessibilitat: visible per qualsevol navegador i resolució de pantalla, opcions de canvi de font de lletra.

Se us demana que analitzeu tres pàgines web tenint en compte els indicadors anteriors. Les pàgines a analitzar són:

1. http://www.edu365.cat/

2. http://video.mit.edu/

3. la web del vostre centre

Els passos que heu de seguir són:

1. Crear una taula on hi hagi, a la primera columna, els indicadors; afegir columnes per valorar cada indicador en els termes que us semblin oportuns (per exemple, gens, poc, força, molt; valoració numèrica, etc)

2. Aplicar els indicadors a les tres webs, en tres taules diferents

3. Guardar el document al vostre Drive personal amb el nom analisi_cognom i enviar l'enllaç corresponent al vostre professor o professora.