Title: Cerca a Internet (Individual)
Course: Mobilitzem la informàtica 4t ESO (en català) - Curs 2016/17 > Section: Tema 5. Ús d'Internet

Cercar a Internet: Projecte

El projecte final consisteix a resoldre un repte de cerca.

a) En quin format has de lliurar el teu projecte?

Has de lliurar un enregistrament de so amb la teva veu. L'arxiu de so ha de tenir una durada d'entre 2 i 3 minuts. Durant aquesta estona has de donar solució al repte i reflexionar sobre com has fet la teva cerca.

Un cop hagis acabat, enregistra el teu arxiu de so i publica’l al lloc web SoundCloud (és gratuït, t’hi pots registrar normalment o també via xarxes socials). Per enregistrar-lo pots fer-ho directament a la web o enregistrar la teva veu prèviament amb un altre programari i després pujar-lo. Un cop tinguis enregistrat el teu arxiu de so a SoundCloud, fes-lo públic i copia la URL.

És aquesta URL la que has d'enganxar en aquesta tasca per poder ser avaluada.

b) El teu projecte ha d’incloure:

1. Les solucions del repte
2. L’explicació del que has fet per trobar el que buscaves
3. Les reflexions sobre el procés que has seguit
4. Valorarem la teva implicació, per tant la teva exposició ha de ser clara i concisa. Per això, durant el procés, és imprescindible que vagis reflexionant o prenent notes sobre els procediments que vagis utilitzant.

Et suggerim algunes preguntes que et pots formular per preparar l’explicació oral:

- Quins passos del miniOP t’han resultat útils? Quins no? Per què?
- Quin procés has seguit per fer la cerca? Has treballat sol o has involucrat altres persones: amistats, familiars, etc?
- Quines pàgines web has hagut de visitar? Moltes, poques?
- En algun moment t’has desviat de l’objectiu de cerca? N’has tret alguna cosa?
- Quant de temps has invertit a resoldre el repte?
- Has notat que has cercat d’una manera diferent de com ho feies abans? Què has fet ara que abans no feies?
- Exposa breument la teva opinió sobre el miniOP i el repte que t’hem proposat.

c) Repte

Per resoldre'l hauràs de mobilitzar el que has après al llarg del miniOP:

- Utilitza diversos cercadors
- Revisa la tria de paraules clau
- Observa les llistes de resultats
- Posa en pràctica els operadors de cerca de paraules, imatges o tipus d’arxiu
- Fixa’t en la credibilitat de les pàgines web que vagis consultant

Recorda: a través del Fòrum Cerca a Internet pots demanar ajut a la resta de participants del curs. Ara bé, no els donis la solució de les preguntes directament sinó simplement consells de cerca o formula preguntes concretes per rebre ajut dels companys si t’encalles en algun moment.

Repte de cerca

Després de dies de captiveri, va aconseguir escapar-se dels seus segrestadors aprofitant un moment de distracció.

Va arrencar a córrer pels carrers de la ciutat fins que es va trobar amb aquest edifici.

En quina ciutat es troba el fugitiu? Qui és l'arquitecte que va dissenyar l'edifici?

Va seguir caminant i a una plaça es va trobar aquesta escultura.

Pots dir quin és el nom de la plaça? A qui està dedicada aquesta escultura? Quina és la història?

Finalment va acabar pujant a un avió i a l'estona d'enlairar-se va poder veure aquesta muntanya per la finestreta.

Quin nom té aquesta muntanya? A quants quilòmetres de la ciutat es troba? En quines coordenades geogràfiques exactes?

Recorda: Escriu en el lliurament d'aquesta tasca la URL del lloc on has publicat el teu projecte (l'enregistrament d'audio).

Grading form:

Cerca a Internet

Cerca a Internet

Durada

- La durada és de menys d'1 minut
- La durada és entre 1 i 2 minuts o més de 3 minuts
- La durada és entre 2 i 3 minuts
Ciutat

- La ciutat que descriu no és la cororeta
- La ciutat que descriu és la correcta
Museu

- El nom del museu és correcte
- El nom del museu no és correcte
Nom dels quadres

- No diu el nom dels quadres o no són correctes
- Comenta correctament el nom d'1 o 2 quadres
- Comenta el noms dels 3 quadres
Pel·licula

- El nom de la pel·lícula no és correcte
- El nom de la pel·licula és correcte
Qualitat de l'enregistrament

- La qualitat de l'enregistrament no és bona i no s'enten la veu.
- La qualitat de l'enregistrament és correcta, però hi ha alguna frase o paraula que no s'entén
- La qualitat de l'enregistrament és correcta i s'entén tot perfectament
Explicacions

- No explica com ha trobat les solucions
- Les explicacions són molt curtes i amb molt poques reflexions
- Les explicacions són correctes i reflexiona breument sobre el mètode de cerca
- Les explicacions són bones i reflexiona correctament sobre el mètode de cerca que ha seguit